Skelbiamas konkursas į UAB Ignalinos šilumos tinklų generalinio (-ės) direktoriaus (-ės) pareigas
Uždarosios akcinės bendrovės Ignalinos šilumos tinklų, Vasario 16-osios g. 41 LT-30112 Ignalina, kodas 155634880, valdyba skelbia konkursą į uždarosios akcinės bendrovės Ignalinos šilumos tinklų generalinio (-ės) direktoriaus (-ės) pareigas.
 
Atrankos būdas – testas žodžiu (pokalbis) ir veiklos programos vertinimas.
 
Darbo pobūdis – vadovauti bendrovei, organizuoti ir kontroliuoti įmonės veiklą, užtikrinant bendrovės įstatuose nustatytų tikslų ir funkcijų vykdymą.
 
Mėnesinės algos pastoviosios dalies koeficientas – 12,7.
Prireikus yra galimybė apmokėti už būsto nuomą.
Kvalifikaciniai reikalavimai pretendentams:
 
1. turėti aukštąjį universitetinį arba aukštąjį koleginį išsilavinimą;
2. turėti ne mažesnę kaip 3 metų vadovaujamo darbo patirtį;
3. gebėti savarankiškai planuoti, organizuoti, kontroliuoti bendrovės veiklą, operatyviai reaguoti į pokyčius, gebėti bendrauti, dirbti komandoje;
4. išmanyti Lietuvos Respublikos Konstituciją, Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius uždarųjų akcinių bendrovių veiklą, darbo santykių reguliavimą, viešuosius pirkimus ir kitų bendrovei nustatytų tikslų ir uždavinių vykdymą, Ignalinos rajono savivaldybės tarybos sprendimus, administracijos direktoriaus įsakymus, bendrovės įstatus, valdybos ir visuotinio akcininkų susirinkimo sprendimus ir UAB Ignalinos šilumos tinklų generalinio (-ės) direktoriaus (-ės) pareiginius nuostatus ir gebėti juos taikyti;
5. išmanyti dokumentų rengimo taisykles, suprasti įstatymų ir norminių teisės aktų reikalavimus, veiklos organizavimo bei veikimo principus;
6. teisės aktų nustatyta tvarka jam turi būti neatimta ir neapribota teisė eiti atitinkamas pareigas, į kurias keliamas kandidatas, ir atlikti toms pareigoms priskirtas funkcijas;
7. per pastaruosius 5 metus nebūti atšauktas iš juridinio asmens valdymo organo dėl netinkamo pareigų vykdymo;
8. nėra aplinkybių, numatytų Lietuvos Respublikos viešųjų ir privačių interesų derinimo įstatymo ketvirtajame skirsnyje, dėl kurių asmuo negali dirbti valstybės ar savivaldybės valdomos įmonės vadovu ar būti kolegialaus organo nariu;
9. mokėti valstybinę lietuvių kalbą;
10. mokėti valdyti, kaupti, sisteminti, analizuoti ir apibendrinti informaciją, daryti išvadas ir gebėti priimti sprendimus;
11. mokėti dirbti šiomis kompiuterinėmis programomis: „MS Word“, „MS Excel“, „MS Outlook“, interneto naršyklėmis;
12. turėti B kategorijos vairuotojo pažymėjimą; 
13. sklandžiai dėstyti mintis žodžiu ir raštu.
 
          Pretendentai turi pateikti šiuos dokumentus:
1. prašymą leisti dalyvauti konkurse;
2. asmens tapatybę patvirtinantį dokumentą, išsilavinimą patvirtinančius dokumentus, kitus dokumentus, patvirtinančius pretendento atitiktį kvalifikaciniams reikalavimams;
3. užpildytą pretendento anketą;
4. gyvenimo aprašymą;
5. savo, kaip bendrovės vadovo, veiklos programą, kurioje būtų išdėstytos vadovavimo bendrovei gairės (vadovo strateginiai veiklos tikslai ir jų įgyvendinimo būdai, pretendento nuostatos apie vadovavimą ir vadovo vaidmenį ir kt.).
 
     Dokumentai priimami 14 kalendorinių dienų po konkurso paskelbimo (iki 2023-06-22 imtinai) UAB Ignalinos šilumos tinklų ir Ignalinos rajono savivaldybės interneto svetainėse: www.igst.lt; www.ignalina.lt, adresu UAB Ignalinos šilumos tinklai, Vasario 16-osios g. 41, Ignalina arba elektroniniu paštu: info@igst.lt. Atsakinga už konkurso organizavimą UAB Ignalinos šilumos tinklų juristė-pirkimų specialistė Danutė Šaltytė-Nekrašienė, tel. +370 386 52 054.
                       
Pridedama:
1. Prašymas leisti dalyvauti konkurse.
2. Pretendento anketos forma.
3. Ignalinos rajono savivaldybės kontroliuojamų bendrovių vadovų atrankos aprašas.
4. Uždarosios akcinės bendrovės Ignalinos šilumos tinklų generalinio direktoriaus pareiginiai nuostatai.
5. Sutikimas tvarkyti asmens duomenis

